יחסי אוקראינה–אלג'יריה

יחסי אוקראינה–אלג'יריה (בערבית: العلاقات الأوكرانية الجزائرية, באוקראינית: Українсько-алжирські відносини) הם היחסים הדו-צדדיים שבין אוקראינה לבין הרפובליקה האלג'יראית הדמוקרטית העממית. אלג'יריה הכירה בעצמאות אוקראינה בשנת 1992, ויחסים דיפלומטיים בין שתי המדינות כוננו בשנת 1993.

לאלג'יריה שגרירות בקייב. לאוקראינה שגרירות באלג'יר (שנפתחה בשנת 1999<ref name="is">[http://www.mfa.gov.ua/israel/heb/publication/content/1012.htm Ukrain-Algeria relations](At the site of the Ukrainian embassy in Israel; also at [http://www.ukraine-eu.mfa.gov.ua/eu/en/publication/content/1012.htm the Ukrainian Mission at the EU] </ref>).

== היסטוריה ==
אלג'יריה הכירה בעצמאות אוקראינה בשנת 1992, ויחסים דיפלומטיים בין שתי המדינות הוקמו בשנת 1993. עד מהרה (1993–1994) נחתמו הסכמי צבא וסחר בין שתי המדינות<ref name="is">[http://www.mfa.gov.ua/israel/heb/publication/content/1012.htm Ukrain-Algeria relations](At the site of the Ukrainian embassy in Israel; also at [http://www.ukraine-eu.mfa.gov.ua/eu/en/publication/content/1012.htm the Ukrainian Mission at the EU] </ref>.

עוד קודם לעצמאות אוקראינה, הייתה ברית המועצות אחת התומכות העיקריות בעצמאות אלג'יריה, וכחלק מכך, הקשרים הכלכליים בין אוקראינה הסובייטית ואלג'יריה היו משמעותיים, מכיוון שחלק גדול מהתעשיות הסובייטיות (ובפרט תעשיית האוויר והחלל), כמו גם הנמל הגדול של אודסה נמצאו בשטחי אוקראינה. לאחר שהכריזה אוקראינה על עצמאותה, נמשכו הקשרים הכלכליים בין המדינות, כשאלג'יריה ומצרים נותרו, נכון בתחילת שנות ה-2000, שתי שותפות המסחר החשובות ביותר של אוקראינה באפריקה והמזרח התיכון<ref name="kim">[http://www.zn.kiev.ua/1000/1600/37156/ КИЕВ НАВОДИТ ПОЛИТИЧЕСКИЕ МОСТЫ С ЕГИПТОМ И АЛЖИРОМ] (Kiev builds political bridges to Egypt and Algeria) (Zerkalo nedeli, No. 49 (424), 21 — 27 Dec 2002. </ref>.

על אף קשרי המסחר הטובים, הקשרים הפוליטיים בין המדינות היו בפיגור בהשוואה לקשרים הכלכליים; רק בשנת 2002 ביקר שר החוץ האוקראיני אנטולי זלנקו לראשונה באלג'יריה. כפי שציינו אנליסטים אוקראינים באותה עת, אחד מהנושאים שעמדו בראש סדר העדיפויות של אוקראינה בפיתוח קשריה עם מדינות צפון אפריקה באותה תקופה היה הרחבת היחסים הכלכליים; מעבר מייצוא מתכות, כימיקלים ומוצרי מזון למכירת מטוסים אזרחיים וצבאיים ומוצרי היי-טק נוספים<ref name="kim">[http://www.zn.kiev.ua/1000/1600/37156/ КИЕВ НАВОДИТ ПОЛИТИЧЕСКИЕ МОСТЫ С ЕГИПТОМ И АЛЖИРОМ] (Kiev builds political bridges to Egypt and Algeria) (Zerkalo nedeli, No. 49 (424), 21 — 27 Dec 2002. </ref>. באותה שנה התקיימה באלג'יריה תערוכת המוצרים האוקראינים, אלג'יריה-אוקראינה 2002, וכן נחתמה אמנה למניעת כפל מס<ref>[http://www.pwc.com/extweb/insights.nsf/docid/68A4A20B2713B24780256F1900448626 Convention between Algeria and Ukraine for the avoidance of double taxation dated 14 December 2002] (PriceWaterhouse Cooper Ukraine)</ref>.

היקף המסחר הכולל בין שתי המדינות עמד על 355 מיליון דולר בשנת<ref name="is">[http://www.mfa.gov.ua/israel/heb/publication/content/1012.htm Ukrain-Algeria relations](At the site of the Ukrainian embassy in Israel; also at [http://www.ukraine-eu.mfa.gov.ua/eu/en/publication/content/1012.htm the Ukrainian Mission at the EU] </ref>2003. על רקע זה דווח כי בשנת 2003 מכרה אוקראינה לאלג'יריה 5 מטוסי מיג-29 ו-16 מסוקי מיל מי-24, ומצד שני רכשה כמה מטוסי ישנים מדגם מיג-21<ref>Виктор Мясников (Victor Myasnikov), [http://nvo.ng.ru/armament/2008-10-10/11_ukraina.html Личный оружейный бизнес президента: Украина долгие годы остается поставщиком дешевого оружия в горячие точки] (President's very own arms trade business: Ukraine has long been a supplier of inexpensive weapons to the worlds "hot spots").
2008-10-10 </ref>.

אמנה בשיתוף עם קנדה והולנד בנושא שיתוף פעולה בשלום בחלל נחתמה בשנת 2018<ref>[https://www.unoosa.org/res/oosadoc/data/documents/2018/aac_105c_12018crp/aac_105c_12018crp_8_0_html/AC105_C1_2018_CRP08E.pdf International cooperation in the peaceful uses of outer space: activities of Member States]</ref>.

בשנת 2008, תוך ניצול המלאי הגדול של ציוד מתוצרת סובייטית (כלומר, שיוצר לעיתים קרובות באוקראינה) המשמש את צבא אלג'יריה , הגיעה אוקראינה להסכם עם אלג'יריה בנושא אספקת שירותי תחזוקה, תיקון ושדרוג. ההסכם, שקבע גם חילופי נספחים צבאיים, נחתם על ידי שרי ההגנה של המדינות במהלך ביקורו של שר ההגנה האוקראיני יורי יחנורוב באלג'יריה<ref>[http://www.kmu.gov.ua/control/en/publish/article?art_id=125131152&cat_id=2291893 Ukraine, Algeria sign Intergovernmental Agreement on military technical cooperation] Ukrinform, 08.04.2008</ref><ref>[http://rian.com.ua/ukraine_news/20080408/77913930.html Украина и Алжир будут сотрудничать в военно-технической сфере] (Ukraine and Algeria will cooperate in the area of military technologies), RIA Novosti, 08/Apr/ 2008 </ref>. על פי הדיווחים, קצינים בכירים מאלג'יריה שביקרו באוקראינה התעניינו במיוחד בחברות תעופה וחלל אוקראינית (כמו אנטונוב ולוך), ובמפעל לתיקון משוריינים בקייב<ref>[http://www.kmu.gov.ua/control/publish/printable_article?art_id=101307813 Ukraine, Algeria military to discuss cooperation in Kyiv] (Ukrinform, 25.12.2007)</ref>.

== סחר ==
היקף הסחר בין שתי המדינות עמד על 393 מיליון דולר בשנת 2018. הסחורות שמייצאת אוקראינה לאלג'יריה, בשווי כולל של 390 מיליון דולר מורכבות בעיקר ממתכות ופלדה, ואילו עיקר הסחורות שמייצאת אלג'יריה בשווי כולל של 3 מיליון דולר הוא מלח, גפרית, אבנים ועוד<ref></ref><ref></ref>.

== קישורים חיצוניים ==

* [https://web.archive.org/web/20120928144544/http://www.mfa.gov.ua/algeria שגרירות אוקראינה באלג'יריה]

== הערות שוליים ==